Z:gnu-www-ja-byte-interview--74680c-=3Cstrong=3EStallman=3C/strong=3E: The/hr

Stallman : C prevodilac će proizvoditi bolji kod i biti brži. Program za traženje grešaka je bolji. Za svaki dio mogu, a i ne moram, pronaći način da ga poboljšam, ali na to pitanje ne postoji samo jedan odgovor. Do određene mjere imam povlasticu reimplementacije, što omogućuje značajno poboljšanje mnogih sustava. Do određene mjere to je i zato što sam već dugo vrijeme u tom polju i radio sam na mnogim sustavima, stoga donosim sa sobom mnogo ideja. Jedan način na koji će sustav biti bolji je i taj što će praktično sve u sustavu raditi s datotekama bilo koje veličine, linijama bilo koje veličine, s bilo kojim znakovima koji se u njima pojavljuju. Unix sustav je u tom smislu vrlo loš. Nije ništa novo u načelu softverskog inženjeringa da ne biste trebali imati proizvoljna ograničenja. No pri pisanju Unixa umetanje tih ograničenja bila je cijelo vrijeme uobičajena praksa, vjerojatno jednostavno zato što je pisan za vrlo malo računalo. Jedino ograničenje sustava GNU je ono kada vašem programu ponestane memorije jer je pokušao raditi s previše podataka za čije držanje je ponestalo mjesta.